PS จ่อเปิดตัวเดอะไพรเวซี่คอนโดใหม่สะดวกทุกเส้นทาง เริ่มเพียง 1.09 ลบ.
PS จะเปิดให้จองเดอะไพรเวซี่ ลาดพร้าว-เสนา วันที่ 7-8 พ.ย. นี้ เป็นสุดยอดคอนโดรูปแบบใหม่ทำเลในแหล่งชุมชน ที่เชื่อมไปยังถนนสายหลักต่างๆ ได้สะดวก และใกล้สิ่งอำนวยความสะดวกมากมาย ในราคาเริ่มต้น 1.09 ล้านบาท 
30 ต.ค. 2558


นายเลอศักดิ์ จุลเทศ รองประธานกรรมการบริหารและกรรมการผู้อำนวยการ บริษัท พฤกษา เรียลเอสเตท จำกัด (มหาชน) หรือ PS เปิดเผยว่า “วันที่ 7-8 พ.ย. นี้ บริษัทฯ จะเปิดให้จองเดอะไพรเวซี่ ลาดพร้าว-เสนา   เป็นสุดยอดคอนโดรูปแบบใหม่ทำเลในแหล่งชุมชน ที่เชื่อมไปยังถนนสายหลักต่างๆ  ได้สะดวก และใกล้สิ่งอำนวยความสะดวกมากมาย ในราคาเริ่มต้น 1.09 ล้านบาท โดยมุ่งเจาะใจคนรุ่นใหม่  ผู้ที่ยังไม่มีที่อยู่อาศัยของตนเอง ที่เช่าบ้านหรืออพาร์ทเม้นต์อยู่และมีภาระการจ่ายค่าเช่ารายเดือน  โดยเพียงเปลี่ยนจากการจ่ายเงินค่าเช่า มาเป็นการผ่อนเพื่อซื้อคอนโดมิเนียมแทน เพื่อเป็นสินทรัพย์ของตนเองในอนาคต”
เดอะไพรเวซี่ ลาดพร้าว-เสนา มีจำนวนยูนิต เพียง 377 ยูนิต มูลค่าโครงการ 590 ล้านบาท เป็นคอนโดรูปแบบ สไตล์ Urban Chic เรียบง่าย ทันสมัย เอาใจคนเมืองรุ่นใหม่ จัดวางรูปแบบอาคารให้ทุกห้องเห็นมุมมองอิสระ และคำนึงถึงความเป็นส่วนตัว มีให้เลือกทั้งแบบ 1 ห้องนอน ขนาด 22.5 ตร.ม.และ 26 ตร.ม. และแบบ 2 ห้องชุดรวมกัน  ขนาด 45 ตร.ม. ออกแบบเพื่อตอบสนองความต้องการของผู้อยู่อาศัย ไม่ว่าจะเป็นห้องนั่งเล่น และห้องนอนแยกสัดส่วนเป็นส่วนตัว ห้องครัว ห้องน้ำสำเร็จรูป สวยงาม ทนทาน และดูแลรักษาง่าย  ภายในโครงการยังเพียบพร้อมไปด้วยสิ่งอำนวยความสะดวกมากมาย ทั้งสระว่ายน้ำระบบเกลือแบบน้ำล้น ห้องออกกำลังกาย โล่งสบาย เห็นวิวสระว่ายน้ำ ห้องสมุดสุดชิค ให้คุณได้พักผ่อนชิวๆ ในวันสบายๆ รวมทั้งมีพื้นที่สีเขียวเปิดโล่งวิวมุมสูงกว้างเต็มตา ให้คุณได้สูดอากาศอย่างเต็มที่ พร้อมระบบความปลอดภัยครบครัน
เดอะไพรเวซี่ ลาดพร้าว-เสนา  ตั้งอยู่บนถ.ลาดพร้าววังหิน ติดซ.ลาดพร้าววังหิน 43 สะดวกสบายในการเดินทาง เป็นจุดศูนย์กลางการเดินทางต่อเนื่องไปยังถนนสายหลักต่างๆ ทั้ง ถ.ลาดพร้าว ถ.รัชดาภิเษก ถ.พหลโยธิน ถ.ประเสริฐมนูกิจ และถ.ประดิษฐมนูธรรม ใกล้ระบบขนส่งมวลชน อาทิ  MRT ลาดพร้าว รถไฟฟ้าส่วนต่อขยายสายสีเขียวเข้ม (สถานีเสนานิคม) และยังใกล้ห้างสรรพสินค้า คอมมูนิตี้มอลล์ โรงพยาบาล โรงเรียน มหาวิทยาลัยชั้นนำ ฯลฯ  ขนาด 1 ห้องนอน ราคาเริ่มเพียง 1.09 ล้านบาท* วันที่ 7-8 พ.ย. นี้  เปิดจองที่เดอะแจ๊ส วังหิน สามารถแวะชมห้องตัวอย่างได้แล้วตั้งแต่วันนี้ ที่สำนักงานขาย กรีนพลาซ่า วังหิน 77 สอบถามข้อมูลเพิ่มเติม โทร 1739 หรือ คลิก http://theprivacy.pruksa.com/